Ekstraordinært årsmøte Halden Skiklubb 16.06.2016

Saksdokumenter: (Dagsorden, utkast til aksjonæravtale og vedtekter)

Dagsorden:

Åpning av møtet.

1. Godkjenne de stemmeberettigede.

2. Godkjenne innkallingen, sakliste og forretningsorden.

3. Velge dirigent, referenter samt 2 medlemmer til å underskrive protokollen.

4. Behandle forslag fra styret om deltakelse i selskapet som skal etableres blant

 aktuelle orienteringsklubber i Østfold med mål å arrangere O-VM 2019.

 Aksjepost kr. 30000,- pr. klubb. Total aksjepost kr. 270000,-

**AKSJONÆRAVTALE**

***VM ORIENTERING 2019 AS***

1. **Parter**

Følgende er parter i denne avtale:

* Østfold Orienteringskrets
* Halden Skiklubb
* Sarpsborg O-lag
* OK Moss
* Indre Østfold OK
* Varteig O-lag
* Fredrikstad Skiklubb
* Gimle IF
* Trøsken IL
1. **Hensikt**

Hensikten med denne avtalen er å regulere partenes samarbeid omkring planlegging og gjennomføring av VM i orientering 2019, heretter kalt VM 2019. Samarbeidet skjer gjennom et aksjeselskap etablert for dette formålet.

Selskapet skal avvikles etter at arrangementet er gjennomført.

1. **Bakgrunn**

VM i orientering er tildelt Norge i 2019. Østfold Orienteringskrets er sammen med klubbene nevnt i pkt 1, tildelt det operative arrangøransvaret. Det skal gjennomføres ett kvalifiseringsløp, tre finaler, premieseremonier og publikumsløp.
Det kan, etter nærmere avtale med det Internasjonale Orienteringsforbundet (IOF), bli aktuelt å arrangere flere øvelser i VM 2019.
I 2018 skal arrangørstaben gjennomføre et prøve VM med internasjonal status. Vertskaps by er Sarpsborg. VM 2019 skal arrangeres i tidsrommet 13-18 august.
Prøve VM skal arrangeres i høsten 2018.

Det er valgt ut terreng til samtlige konkurranser i ulike deler av fylket. Områdene er sperret for all rekognosering, jf IOF`s regler for dette. Områdene er kunngjort på IOF`s hjemmesider.

1. **Selskapsetablering**

4.1 Om selskapet

Samarbeidet mellom partene skjer gjennom aksjeselskapet: **VM orientering 2019 AS**

Fordelingen av aksjer er som følger:

* Østfold Orienteringskrets 11,12 %
* Halden Skiklubb 11,11 %
* Sarpsborg O-lag 11,11 %
* OK Moss 11,11 %
* Indre Østfold OK 11,11 %
* Varteig O-lag 11,11 %
* Fredrikstad Skiklubb 11,11 %
* Gimle IF 11,11 %
* Trøsken IL 11,11 %

Stemmegivning på generalforsamlingen skjer i samsvar med denne fordelingen.

Selskapets formål er å planlegge og gjennomføre VM 2019, med tilhørende aktiviteter og forpliktelser.

Selskapet har ikke et økonomisk formål.

Risiko og potensial ved gjennomføring av VM 2019 skal skje i samsvar med partenes eierandel i selskapet.

Selskapets vedtekter skal være i samsvar med denne avtale.

Partene skal innen 1.juli 2016 avholde felles stiftelsesmøte, jf aksjeloven § 2-1. Forfall for innskudd av partenes aksjekapital, jf pkt 4.2, skal være 10 dager etter stiftelse.

Registrering av selskapet finner sted senest 14 dager etter at aksjekapitalen er innbetalt i sin helhet.

4.2 Aksjekapital

Hver aksje verdsettes til kr 1 000 pr stk. Totalt er antallet aksjer 270, likt fordelt mellom partene.

Partene forplikter seg til å betale følgende aksjekapital i NOK:

* Østfold Orienteringskrets 30 000
* Haldens Skiklubb 30 000
* Sarpsborg O-lag 30 000
* OK Moss 30 000
* Indre Østfold OK 30 000
* Varteig O-lag 30 000
* Fredrikstad Skiklubb 30 000
* Gimle IF 30 000
* Trøsken IL 30 000

**Totalt: 270 000**

1. **Administrasjon og styre**

5.1 Styre

Selskapets styre skal bestå av fem-syv medlemmer, med to varamedlemmer. Det oppnevnes en valgkomite bestående av tre representanter fra eierklubbene. Valgkomiteen fremmer forslag til styrekandidater, herunder forslag til styrets leder og nestleder. Norges Orienteringsforbund har rett til en plass i styret.

Styrets beslutninger fattes ved simpelt flertall. Det er ingen flertallskrav for styrets beslutninger.

Selskapets signatur innehas av to styremedlemmer i fellesskap. Signaturmyndighet kan delegeres til daglig leder, helt eller delvis i fellesskap med styrerepresentant.

* + 1. Administrasjon

Selskapet skal ha en daglig leder. Det er styret som ansetter daglig leder. Styret kan utpeke ett av styremedlemmene til å ivareta funksjonen som daglig leder for et nærmere avgrenset tidsrom.

* + 1. Regnskap og revisjon

Selskapet skal oppnevne revisor, jf aksjeloven kap 7. Likeså skal selskapet ha en faglig forsvarlig regnskapsførsel.

1. **Finansiering**

Selskapets egenkapital består ved stiftelsen av aksjekapitalen.

Ytterligere kapitalbehov dekkes inn ved tilskudd, sponsoravtaler og andre inntekter. Selskapet kan inngå avtaler om garantistillelser for sine forpliktelser. Selskapet kan ta opp lån i form av driftskreditt. Andre former for låneopptak skal godkjennes av generalforsamlingen.

Ingen av partene er forpliktet til å stille sikkerhet eller yte lån til selskapet.

1. **Omsetning av aksjer**

Partenes aksjer kan ikke omsettes eller pantsettes. Dersom en av partene ønsker å tre ut av samarbeidet, fordeles de resterende aksjene på de øvrige parter. Verdien settes til pålydende. Partene kan gjennom vedtak på generalforsamlingen godkjenne at aksjene til uttredende klubb, overdras til en annen klubb hjemmehørende i Østfold O-krets. Verdien på aksjene fastsettes på generalforsamlingen.

1. **Utbytte og utbetaling av overskudd**

Det utbetales ikke utbytte til noen av partene. Ved avvikling, utbetales et eventuelt regnskapsmessig overskudd som utbytte. Styret innstiller til generalforsamlingen, på et tidlig tidspunkt, på en fordeling av et eventuelt overskudd blant eierklubbene. Fordelingen skal gjenspeile den arbeidsinnsats som kan forventes av den enkelte klubb.

1. **Mislighold av avtalen**

Dersom noen av partene bryter noen av bestemmelsen i avtalen, anses dette som et mislighold. En slik situasjon må varsles de øvrige parter umiddelbart og forholdet må rettes opp innen 2 uker. Dersom misligholdet anses for å være vesentlig, kan de øvrige partene kreve erstatning og at den misligholdene parts aksjer overføres vederlagsfritt til dem.

1. **Uttreden av samarbeidet**

En hver av partene kan be om å få tre ut av samarbeidet. Den uttredene part har ingen rett til å få tilbakebetalt sin andel av innskutt aksjekapital. Det samme gjelder opparbeidet andel av egenkapital på utredelsestidspunktet. Resterende del av aksjene, fordeles vederlagsfritt på de øvrige parter. De øvrige parter kan godkjenne at en klubb hjemmehørende i Østfold O-krets overtar aksjene til uttredene part, jf pkt 7. Varsel om uttreden skal sendes selskapet skriftlig. Sak om uttreden behandles av generalforsamlingen.

1. **Endring av avtalen**

Endringer av denne avtale, skal behandles av generalforsamlingen. Eventuelle endringer krever enstemmig vedtak blant partene.

Endringsforslag skal fremmes skriftlig.

1. **Opphør**

Selskapet skal avvikles så snart som mulig etter at arrangementet er gjennomført. Avvikling skjer i henhold til aksjeloven kap 16.

1. **Tvister**

Partene er enige om at eventuelle tvister om denne avtale, skal søkes løst gjennom forhandlinger.

Blir partene ikke enige, skal tvisten avgjøres av de alminnelige domstoler. Selskapets verneting er Sarpsborg tingrett.

**VEDTEKTER**

**FOR**

**VM ORIENTERING 2019 AS**

Fastsatt i stiftelsesmøte……..

**§ 1** **Foretaksnavn**

 Selskapets foretaksnavn er VM Orientering 2019 AS.

**§ 2** **Forretningskontor**

 Selskapets forretningskontor er i XXX kommune.

**§ 3** **Formål**

Selskapets formål er å planlegge og gjennomføre VM i orientering 2019, med tilhørende sideaktiviteter. Selskapet har ikke et økonomisk formål.

**§ 4 Aksjekapital**

Aksjekapitalen er NOK 270 000, fordelt på 270 aksjer.
Hver aksje har pålydende verdi NOK 1 000. Selskapets aksjer skal ikke registreres i Verdipapirsentralen.

**§ 5 Anvendelse av overskudd ved avvikling**

Ved avvikling av selskapet, utbetales et eventuelt regnskapsmessig overskudd tilbake til eierne etter fordelingsnøkkel fastsatt av generalforsamlingen.

**§ 6 Styre**

 Selskapet har et styre på xxx medlemmer, samt to varamedlemmer.

**§ 7**  **Signatur**

Selskapets signatur innehas av to styremedlemmer i fellesskap. Signaturretten kan delegeres til daglig leder, helt eller delvis.

**§ 8 Styrets beslutninger**

Styret er beslutningsdyktig når minst xxx medlemmer er til stede. Styrets beslutninger fattes ved simpelt flertall.